**RĪGAS BRĪVOSTAS PĀRVALDE**

**Kalpaka bulv. 12, Rīga, Latvija, LV-1010, telefons: +37167030800, fakss: +37167030835, e-pasts: info@rop.lv www.rop.lv**

**Grunts ekotoksikoloģisko analīžu veikšana** **Daugavas akvatorijas padziļināšanas darbiem pie Kundziņsalas**

1. **Vispārīgā informācija**

|  |  |
| --- | --- |
| **Pasūtītājs** | Rīgas brīvostas pārvalde, NMR kods: 90000512408, Kalpaka bulvāris 12, Rīga, LV-1010, tālr. 67030800, e-pasts: info@rop.lv  |
| **Pasūtītāja kontaktpersona** | Jana Grīnhofae-pasts: jana.grinhofa@rop.lvtālr. +371 27897353 |
| **Projekts** | Vēja tehnoloģiju ražošanas attīstībai nepieciešamās ostas un loģistikas infrastruktūras izveide Kundziņsalā |

1. **Veicamā darba pamatojums**

Šobrīd, atbilstoši Valsts vides dienesta 27.12.2024. vēstulē Nr. 2.4./AP/13116/2024 “Par grunts ķīmisko analīžu veikšanas darbu programmu” norādītajam ir veiktas grunts ķīmiskās analīzes Daugavas akvatorijā. Darba uzdevuma pielikumā Nr.1 pievienots pārskats par veiktajām analīzēm, kas tika nosūtīts saskaņošanai Valsts vides dienestam.

Valsts vides dienests ir izvērtējis veikto analīžu rezultātus un norāda, ka: “*Vienpadsmit paraugos (1., 2., 3., 4., 6., 7., 8., 9., 10., 11., 12 paraugi) no divpadsmit tika konstatēti vismaz viena parametra pirmā robežlieluma pārsniegumi atbilstoši Ministru kabineta 13.06.2006. noteikumu Nr. 475 “Virszemes ūdensobjektu un ostu akvatoriju tīrīšanas un padziļināšanas kārtība” (turpmāk - MK noteikumi Nr. 475) pielikumam. Līdz ar to atbilstoši MK noteikumu Nr. 475 20.punktā noteiktajam šajos iepriekš minētajos paraugos 11 paraugu ņemšanas vietās (skatīt shēmu pielikumā) ir jāveic grunts ekotoksikoloģiskās analīzes.* *Tā kā 5. grunts paraugā nav konstatēts pirmā robežlieluma pārsniegums, turpmāka grunts testēšana šajā punktā nav nepieciešama.”*

1. **Veicamā darba apraksts**

Atbilstoši normatīvajiem aktiem noņemt analīzes 11. paraugu noņemšanas vietās (skatīt shēmu pielikumā Nr.2)paraugos (1., 2., 3., 4., 6., 7., 8., 9., 10., 11., 12 paraugi) un veikt grunts ekotoksikoloģiskās analīzes noņemtajiem 11.paraugiem.

Grunts ekotoksikoloģiskās analīzes veic laboratorija, kas akreditēta nacionālajā akreditācijas institūcijā saskaņā ar normatīvajiem aktiem par atbilstības novērtēšanas institūciju novērtēšanu, akreditāciju un uzraudzību, vai citā Eiropas Savienības dalībvalstī akreditēta laboratorija.

Testēšanas pārskatu kopijas iesniegt pasūtītājam un Valsts vides dienestā, lai Valsts vides dienests varētu lemt par atļaujas grunts novietošanai grunts novietnē jūrā izsniegšanu.

Paraugu noņemšanu jāveic ar Valsts vides dienesta Lielrīgas reģionālās vides pārvaldes inspektora piedalīšanos (tālrunis saziņai 67084200; 28654843).

Parauga Nr.6 noņemšanas vietā, noņemt papildu paraugu, ko nodot pasūtītāja pārstāvim papildu grunts ķīmisko analīžu veikšanai.

Paraugu noņemšanas datumu un laiku saskaņot ar Rīgas brīvostas kapteini un pasūtītāja kontaktpersonu.

1. **Termiņi**

Analīzes veikšanas un saskaņošanas ar Valsts vides dienestu termiņš: trīs mēneši no līguma noslēgšanas dienas.

Pielikumi:

* 1. pārskats par veiktajām grunts ķīmiskajām analīzēm;
	2. grunts paraugu ņemšanas vietu shēma.